**Հիմնավորում**

**«Տեղեկատվական տեխնոլոգիաների ոլորտում գործունեություն իրականացնող առևտրային կազմակերպություններին և անհատ ձեռնարկատերերին պետական աջակցության տրամադրման կարգը հաստատելու մասին» Հայաստանի Հանրապետության կառավարության որոշման նախագծի**

1. **Իրավական ակտի անհրաժեշտությունը (նպատակը).** Նախագծի ընդունումը պայմանավորված է Հայաստանի Հանրապետությունում տեղեկատվական տեխնոլոգիաների ոլորտի զարգացմանը օժանդակելու, ինչպես նաև տարածաշրջանի երկրների համեմատ նշյալ ոլորտում գործունեության խթանների առումով տնտեսավարող սուբ­յեկտ­­ների գործունեության իրականացման համար համապատասխան մրցունակ միջավայր ստեղծելու անհրաժեշտությամբ։ Միաժամանակ, նախագիծը նպատակ ունի նպաստել բարձր մասնագիտական որակավորում ունեցող աշխատուժի ներգրավվմանը։

Ընդ որում, նախագծով նախատեսվող կարգավորումները, որպես ոլորտում պիլոտային աջակցության ծրագիր, նպաստելու են տվյալ ոլորտում համապատասխան մրցունակ միջավայր ստեղծելուն ուղղված ռազմավարական պլանների մշակմանը և իրագործմանը։

1. **Կարգավորման հարաբերությունների ներկա վիճակը և առկա խնդիրները.**

Տեղեկատվական տեխնոլոգիաների ոլորտում գործունեություն իրականացնող տնտեսավարող սուբյեկտների գործունեության խթանների առումով տարբեր երկրներում կիրառվում են մի շարք հարկային արտոնություններ։

Մասնավորապես, Վրաստանում սահմանված են տեղեկատվա­կան տեխնո­լոգիա­ների ոլորտում գործունեություն իրականացնող տնտեսավարող սուբյեկտ­ների երկու կարգավիճակներ («A virtual zone person» և «International company»), որոնց համար նախա­­տեսված են հար­կային արտոնություններ: Այսպես, «A virtual zone person» հանդիսացող տնտեսավարող սուբ­յեկտ­ները ազատված են շահութահարկից, իսկ «International company» կարգավիճակ ունեցող հանդիսացող տնտեսավարող սուբ­յեկտ­ները շահութահարկը հաշվարկում են 5 տոկոս դրույքաչափով, աշխատողների եկամտային հարկը հաշվարկում են ևս 5 տոկոս դրույքաչափով։

Ուզբեկստանում գործող «IT park»-ում գործունեություն իրականացնող տնտեսավարող սուբ­յեկտ­ները ազատված են շահութահարկից, իսկ աշխատողների եկամտային հարկը հաշվարկում են 7.5 տոկոս դրույքաչափով։

Մոլդովայում «Moldova IT Park»-ում գործունեություն իրականացնող տնտեսավարող սուբյեկտները վճարում են մեկ միասնական վաճառքի հարկ 7 տոկոս դրույքաչափով, որը փոխարինում է շահութահարկին, աշխատավարձից հաշվարկվող եկամտային հարկին և սոցիալական վճարներին, տեղական հարկերին, հողի հարկին և ճանապարհային հարկին:

Միաժամանակ, ՀՀ կառավարությունը տեղեկատվական տեխնոլոգիաների ոլորտի զարգացման կարևորությունը դիտարկում է ոչ միայն որպես առանձին ոլորտ, այլ նաև որպես Հայաստանի Հանրապետության տնտեսության ընդհանուր առաջընթացի, արտադրողականության բարձրացման և համաշխարհային տնտեսության մեջ մրցունակությունն ապահովելու կարևոր գործոն: Հայաստանի Հանրապետությունում տեղեկատվական տեխնոլոգիաների ոլորտի արդյունավետության շարունակական աճի ապահովման հետ կապված բացահայտվել են խնդիրներ, մասնավորապես, ոլորտում ներդրումների խթանման հետ կապված։

1. **Առկա խնդիրների առաջարկվող լուծումները.**

Նախագծով առաջարկվում է տեղեկատվական տեխնոլոգիաների ոլորտում գործունեություն իրականացնող իրավաբանական անձանց և անհատ ձեռնարկատերերին տրամադրել պետական աջակցություն։

**4․Կարգավորման առարկան.** Հայաստանի Հանրապետությունում տեղեկատվական տեխնոլոգիաների ոլորտի զարգացումը։

**5․Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**

Նախագծի ընդունումը բխում է Հայաստանի վերափոխման ռազմավարություն 2050-ից և Կառավարության 2021-2026թթ. ծրագրից։

**6․Նախագծի մշակման գործընթացում ներգրավված ինստիտուտները և անձինք.** Նախա­գի­ծը մշակվել է ՀՀ պետական եկամուտների կոմիտեի կող­­մից:

**7․Իրավական ակտի ընդունման արդյունքում ակնկալվող արդյունքը.**Նախա­գծի ընդուն­­­­­­­­­­­­­­­­­­­­­­­­­­­ման արդ­յուն­­քում ակնկալվում է նպաստել Հայաստանի Հանրապետությունում տեղեկատվական տեխնոլոգիաների ոլորտի զարգացմանը և կարճաժամկետ ժամանակահատվածում տարածաշրջանային երկրների համեմատ գործունեության իրականացման մրցունակ միջավայրի ձևավորմանը։